# Invitation til

#  tværsektoriel audit på Dansk Hjerte­rehabiliterings­­­database i Region Syddanmark

Hermed inviterer følgegruppen for forebyggelse og den regionale administration i Region Syddanmark til tværsektoriel audit på hjerterehabiliteringsområdet og Dansk Hjerterehabiliteringsdatabase.

Auditten afholdes den **10. november 2021, kl. 15 – 17.30** i Regionsrådssalen, Regionshuset, Damhaven 12, 7100 Vejle. Der er mulighed for at livestreame auditten via video.

Auditten gennemføres som en tværsektoriel audit med deltagelse fra sygehusene, almen praksis og kommunerne i Region Syddanmark.

Følgegruppen for forebyggelse har udpeget Jeanette Ryan Elbek, og den regionale administration har udpeget Kristian Korsgaard Thomsen til i fællesskab at planlægge og afvikle den tværsektorielle audit.

Jeanette Ryan Elbek er Leder for Center for Sundhedsfremme i Varde kommune samt kommunal medlem af styregruppen for Dansk Hjerterehabiliteringsdatabase. Kristian Korsgaard Thomsen er overlæge på Hjertemedicinsk afdeling på Sydvestjysk Sygehus og formand for styregruppen for Dansk Hjerterehabiliteringsdatabase.

Formålet med den tværsektorielle audit er **videndeling og læring med henblik på forbedring af indsatsen og resultaterne**. Gennem drøftelse af de eksisterende udfordringer og de fælles problemstillinger er målet, at alle aktører forhåbentlig bedre kan takle og imødegå udfordringer i egen sektor og i sektorovergangene. Program for auditten fremgår på næste side.

Udgangspunktet for auditten vil være 2020-årsrapporten, som dækker perioden 1. juni 2020 til 31. maj 2021. 2020-årsrapporten indeholder desværre ikke data fra kommunerne i Region Syddanmark, idet det tekniske set up for overførsel af data til RKKP ikke har været tilgængelig i årsrapportperioden.

2020-årsrapporten sendes i høring i oktober 2021 og forventes offentliggjort 30. november 2021. Årsrapporten vil blive sendt til deltagerne af auditten efter deltagerfristens udløb.

Deadline for tilmelding er den 27. oktober 2021.

Spørgsmål vedrørende auditten kan rettes til konsulent Marianne Albertsen, Kvalitet og Forskning, Regionshuset. Mail: marianne.albertsen@rsyd.dk eller pr. telefon på 29 20 10 36.

På vegne af Følgegruppen for forebyggelse og den regionale administration i Region Syddanmark.

Kristian Korsgaard og Jeanette Ryan

## Program for auditten

|  |  |
| --- | --- |
| 15.00 | Velkomst og orientering om hjerterehabilitering og Dansk Hjerterehabiliteringsdatabase |
| 15.30 | Præsentation af HjerteSyd-data |
| 15.45 | Drøftelse og strække ben |
| 16.00 | Sammen om Hjerterehabilitering: Oplæg fra sygehuse og kommuner |
| 17.00 | Spørgsmål og diskussion af resultater. Hvad skal vi forbedre og hvordan? |
| 17.20 | Opsamling og evaluering |

## Praktiske oplysninger

|  |
| --- |
| ***Sted for afholdelse af auditten:***RegionsrådssalenRegionshusetDamhaven 127100 Vejle |
| ***Tilmelding:*** <https://form.regionsyddanmark.dk/xform/frontend/irs.aspx?alias=Tilmelding%20audit&groupId=2&showTitle=true&doctype=1&formid=1799> |
| ***Deadline for tilmelding:***27. oktober 2021 |
| ***Forplejning:***Der vil blive serveret kaffe, vand, frugt og sandwich |
| ***Transport og honorar:***Udgifter til transport og evt. honorar for deltagelse skal afholdes af egen organisation.For Praksiskonsulenter tilknyttet sygehusene vil honorering skal via Praksisafdelingen i Region Syddanmark. |
| ***Videolink:***<https://rsyd.webex.com/rsyd/j.php?MTID=m2151be29155a7bf6036fbc86f8eff915>  |
| ***Kontakt:***Marianne Albertsen, Kvalitet og Forskning, Regionshusetmarianne.albertsen@rsyd.dk Mobil: 29 20 10 36 |